Vayu  upepo
Language: Swahili | Genre: Creative_writing

﻿Vayu, upepo 

Ninapomaliza 
kuoga kwa maji 
moto, mwili wangu 
huwa majimaji na 
kuhisi baridi. 
Ninajua anayesababisha 
mwili kuhisi baridi. 
Vayu, upepo! 

Kwenye kikombe 
kuna maziwa moto 
sana. Baada ya 
muda, maziwa yanapoa. 
Ninajua 
anayesababisha 
jambo hili 
kutendeka. Vayu, upepo! 

Pazia za dirisha 
zinapapatika polep 
zikinigusa uso. 
Ni nani 
husababisha 
jambo hili 
kutendeka? Vayu, upepo! 

Ninaona radi. 
Mawingu meusi 
yananikaribia. 
Ninajua 
anayesababisha 
jambo hili 
kutendeka. Vayu, upepo! 

Matawi 
yanayumbayumba 
na majani 
yanapepea. Maua 
yanadondoka 
kutoka mtini. 
Ninajua anayesababisha 
haya yote. Vayu, upepo! 

Tunapocheza nje, 
tunanukia pipi 
anazotayarisha mama. 
Ninajua 
anayesababisha 
hili kutendeka. 
Vayu, upepo! 

Bilauri iliyokuwa 
dirisahani, 
imeanguka na 
kuvunjika. 
Namshukuru 
Mungu haikuniangukia. 
Ninajua aliyesababisha 
ukatili huu. Bila 
shaka ni Vayu, upepo! 

Firimbi imepulizwa. 
Gari la moshi 
linafika kituoni. 
Siwezi kuliona, 
lakini nausikia 
mngurumo wake. 
Ninajua aliyesababisha 
haya. Vayu, upepo! 

Haonekani. 
Hasikiki. Hufanya 
kazi zote kisirisiri. 
Anaweza kuwa ni nani? 
Mimi ninamjua! Vayu, upepo! 


Source www.africanstorybook.org